इसके पहले भी महिला अस्पताल में पैदा होने के कुछ ही देर बाद बच्चा चोरी हो गया था। उस मामले में तो बच्चों को टीका लगाने की बात कहकर एक युवती ले गई थी। इस बार एक युवक बच्चे को ले गया। इन दोनों बच्चों की बरामदगी अभी तक नहीं हो पाई है। पुलिस लगातार हो रही इन घटनाओं से काफी परेशान हो गई है। पुलिस ने इस बार आधा दर्जन लोगों को हिरासत में लिया है। जल्द ही बच्चा चोरी मामले में परिणाम सामने आने का दावा कोतवाली पुलिस कर रही है।